Persuna l-isptar wara argument fil-Ħamrun
Persuna ddaħħlet l-isptar wara argument fil-Ħamrun. Kelliema għall-Pulizija qalet ma' TVM li l-argument, li s'issa għadu mhux magħruf kemm kien hemm persuni involuti, seħħ għall-ħabta tas-1.10pm fi Triq Manwel Magri. Fuq il-post issejħu l-Pulizija kif ukoll ambulanza li ħadet persuna l-isptar. L-identità u l-qagħda ta' din il-persuna għadha mhix magħrufa.